Diari Oficial de la Generalitat Valenciana


Sumari del DOGV 4156, del 27-12-2001 (2001/12509)

Notificació al senyor Abdelkader Tayebi. Expedient número 88/2001-A.
--------------------------------------------------------------------

### Dades del document

Número de DOGV
:   4156

Data del DOGV
:   27-12-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/12407


Organisme emissor
:   Agència Valenciana del Turisme

Tipus de document
:   Anunci

Notificació al senyor Abdelkader Tayebi. Expedient número 88/2001-A. [2001/S12088]
  
Per no haver estat possible notificar de forma personal i directa a l'interessat la resolució sancionadora de data 29 d'octubre de 2001, del president executiu de l'Agència Valenciana del Turisme, recaiguda en l'expedient sancionador 88/2001-A al senyor Abdelkader Tayebi, es procedeix a la seua publicació en el Diari Oficial de la Generalitat Valenciana als efectes que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 3 de desembre de 2001.- El director de l'Àrea de Producte: Víctor Yepes Piqueras.
  
Resolució sancionadora
  
Vist l'expedient sancionador de referència, incoat pel cap del Servei Territorial de Turisme d'Alacant contra el senyor Abdelkader Tayebi, NIF: Z-9610224-I com a titular de la pensió Mina, sítia al carrer sant Francesc, 12-1è d'Alacant, per presumptes infraccions a la normativa turística.
  
Antecedents de fet
  
Primer. L'expedient sancionador es va incoar mitjançant l'acord d'iniciació del cap del Servei Territorial de Turisme d'Alacant, de data 11 de maig de 2001, a la vista de:
  
L'acta d'inspecció número 157/2001, de data 5 de febrer de 2001, en la que es feia constar el següent:
  
«L'establiment es troba obert al públic i en funcionament.
  
L'edifici es compon de 4 plantes de pisos més la planta baixa.
  
L'establiment s'anuncia al públic mitjançant la denominació «Pensió Mina» que figura sobre la porta d'entrada, hi ha un rètol addicional perpendicular a la façana en què figura la denominació «Hostal El Cubà».
  
No s'acredita que dispose de l'autorització preceptiva de posada en funcionament i classificació expedida per l'administració turística».
  
L'informe tècnic de data 19 d'abril de 2001, efectuat després de la sol·licitud d'obertura de l'establiment, en què es fa constar, entre altres coses, que:
  
«L'establiment presenta un estat precari, tant de conservació com de neteja.
  
S'observen esvorancs a les parets i els sostres de corredors, habitacions i lavabos. La fusteria, en general, té innumerables desperfectes, així com els lavabos existents a les habitacions i les banyeres, les piques i els inodors dels lavabos generals.
  
Atès el que es descriu anteriorment, no es considera procedent autoritzar-ne l'obertura (s'hi adjunta reportatge fotogràfic respecte d'això».
  
Segon. En l'acord d'iniciació es va nomenar instructora i secretari, i s'imputen a l'encausat els fets següents:
  
«En l'establiment es presten serveis d'allotjament hoteler mitjançant preu, en un estat precari de conservació i neteja, i mancant a més de l'autorització de posada en funcionament i classificació atorgada per l'administració de turisme.
  
La qual cosa infringeix l'article 25.1 en relació amb l'article 1 del Decret 153/1993, de 17 d'agost (DOGV de 10.09.1993), pel qual es regulen els establiments hotelers de la Comunitat Valenciana.
  
El fet esmentat està qualificat com a falta molt greu en l'article 52.1 de la Llei 3/1998, de 21 de maig, de Turisme de la Comunitat Valenciana (DOGV de 22.05.1998), i pot ser sancionat, sense perjudici del que resulte de la instrucció, amb una multa de fins a 93.246.532 de pessetes / 90.151,82 euros».
  
Tercer. Dins el termini concedit a l'efecte, l'inculpat no va presentar escrit de recusació contra la instructora i el secretari nomenats, encara que va presentar un escrit d'al·legacions amb data d'entrada 30 de maig de 2001 en què informa que havia sol·licitat la llicència d'obertura, sol·licitant un termini de 60 dies per esmenar totes les deficiències de l'establiment.
  
Quart. Notificada la proposta de resolució en data 19 de juliol de 2001, en el termini establert a l'efecte l'inculpat va presentar escrit d'al·legacions amb data d'entrada 31 de juliol de 2001, en què reitera que va presentar amb data 30 de maig de 2001 un escrit sol·licitant termini per a esmenar les deficiències. Hi afegeix que, acabat el termini sol·licitat, ja està tot en les condicions adequades.
  
Cinquè. Als arxius del Servei Territorial d'Alacant, no hi ha constància que l'inculpat haja estat sancionat amb anterioritat.
  
Així mateix consta la Resolució de 28 de maig passat, del director de l'Àrea de Producte, declarant el desistiment de la sol·licitud d'obertura presentada per l'encausat, en no presentar tota la documentació necessària i imprescindible per a la tramitació.
  
No consta que des d'aquella data l'interessat haja presentat nova documentació per legalitzar la seua activitat en aquesta administració.
  
Fonaments de dret
  
Primer. L'article 1r del Decret 153/1993, de 17 d'agost, regulador dels establiments hotelers de la Comunitat Valenciana, estableix que hi queden subjectes les empreses i els establiments que es dediquen a prestar de forma professional i habitual allotjament mitjançant preu, d'acord amb les especificacions que es determinen en la norma esmentada i les disposicions de desplegament, tinguen o no serveis de caràcter complementari, i que es denominaran establiments hotelers.
  
L'article 25 de la mateixa reglamentació estableix que la sol·licitud d'autorització de posada en funcionament i classificació dels establiments hotelers complimentada en imprès normalitzat, serà acompanyada de la documentació assenyalada en l'article vint-i-sis.
  
El fet reflectit en l'acord d'iniciació infringeix els articles esmentats, i es tipifica com a falta molt greu en l'article 52.1 de la Llei 3/1998, de 21 de maig, de Turisme de la Comunitat Valenciana, l'exercici d'una activitat turística sense l'autorització, l'habilitació o el títol administratiu requerit.
  
Segon. Segons els articles 20.5 i 37.1 del Decret 206/1999, de 9 de novembre (DOGV de 17.11.1999), del Govern Valencià, regulador de la disciplina turística, els fets constatats en les actes d'inspecció es presumiran certs, llevat que del conjunt de les proves que es practiquen resulte el contrari.
  
Tercer. De conformitat amb l'article 53 de la Llei 3/1998, de 21 de maig, de Turisme de la Comunitat Valenciana (DOGV de 22.05.1998), les infraccions contra el que disposen aquesta i la resta de disposicions en matèria de turisme comportaran la imposició de les sancions corresponents.
  
Quart. Segons el que disposa l'article 54 de la llei esmentada, en la imposició de sancions s'atendrà a les circumstàncies que s'hi contenen, i estimada com a agreujant el greu deteriorament de les instal·lacions i el precari estat de neteja de l'establiment.
  
Cinquè. Aquest expedient ha estat tramitat conformement als principis del procediment sancionador recollits en el títol IX, capítol II, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i al Decret 206/1999, de 9 de novembre, regulador de la disciplina turística.
  
Vistos els preceptes legals esmentats i la resta de disposicions d'aplicació general i especial, en virtut de les atribucions conferides en l'article 57.2 de la Llei 3/1998, de 21 de maig, de Turisme de la Comunitat Valenciana, i l'article 25 del Decret 206/1999, de 9 de novembre (DOGV de 17.11.1999), del Govern Valencià, regulador de la disciplina turística, resolc:
  
Imposar al senyor Abdelkader Tayebi, com a titular de la pensió Mina, d'Alacant, la sanció de cinc-centes mil (500.000 pessetes / 3.005,06 euros) com a autor de la infracció administrativa que es detalla en els fonaments de dret.
  
Contra aquesta resolució, que no posa fi a la via administrativa, podrà interposar-se recurs d'alçada davant el president executiu de l'Agència Valenciana del Turisme dins el termini d'un mes, comptador des de l'endemà de la notificació, d'acord amb el que estableixen els articles 114 i 48.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que hi dóna la Llei 4/1999, de 13 de gener, de modificació de la Llei 30/1992.
  
De conformitat amb l'article 26 del Decret 206/1999, de 9 de novembre (DOGV de 17.11.1999), del Govern Valencià, regulador de la disciplina turística, aquesta resolució no serà executiva fins que no es resolga el recurs d'alçada que, si és el cas, s'haguera interposat, o fins que no hi haja transcorregut el termini per a la interposició sense que aquesta s'haguera produït.